בריאן מרפי (שחקן)

בריאן טרוור ג'ון מרפי (באנגלית: Brian Trevor John Murphy; 25 בספטמבר 1932 – 2 בפברואר 2025) היה שחקן אנגלי. הוא נודע בעיקר מהופעותיו בתפקיד ג'ורג' רופר בסיטקום "Man About the House" ובספין אוף שלו "ג'ורג' ומילדרד".

ביוגרפיה
מרפי נולד בוונטנור באי וייט בבריטניה. הוא גויס לשרת בחיל האוויר המלכותי במפקדת נורת'ווד, שם הכיר את ריצ'רד בריירס לעתיד השחקן בסדרה "החיים הטובים". כשעזבו את חיל האוויר, הופיעו שנייהם בהפקות תיאטרון של Borough Polytechnic Institute (לעתיד אוניברסיטת לונדון סאות' בנק). מרפי היה חבר בסדנת התיאטרון של ג'ואן ליטלווד יחד עם יות'ה ג'ויס. בשנות השישים ובתחילת שנות השבעים של המאה העשרים החל לעבוד כשחקן, ושילב הופעות בתיאטרון ובתוכניות טלוויזיה כגון "הגומלים", " Z-Cars", "קאלאן" ו-"Dixon of Dock Green".

 טלוויזיה 
בסדרה "Man About the House" שיחק מרפי בתפקיד ג'ורג' רופר העצלן. את אשתו מילדרד גילמה יות'ה גויס. היא הייתה שתלטנית ושואפת לעלות בסולם החברתי בניגוד חריף לרצונו של ג'ורג' בחיים שקטים ורגועים. ההתאמה של הצמד הפכה את התוכנית ללהיט. גם היותם של השניים חברים טובים במשך שנים רבות תרם לכימיה ביניהם. בנוסף לתקופה שהשניים היו חברים בסדנת התיאטרון, הם הופיעו ב-1963 בסרט "Sparrows Can't Sing" יחד עם עמיתים אחרים מסדנת התיאטרון. ב-1976 עם סיום הסדרה "Man About The House", נוצרה סדרת ספין אוף עבור מרפי וג'ויס בשם "ג'ורג' ומילדרד". הסדרה רצה במשך חמש עונות עד ל-1979. מרפי שיחק באותו תפקיד גם בסרטי קולנוע שנעשו לפי הסדרות. ג'ויס נפטרה ב-1980.

בין השנים 2003 עד 2010 שיחק מרפי בתפקיד אלווין סמדלי בסדרה הקומית "בערוב ימי היין". ב-1985 הופיע במחזה "On Your Way, Riley" בתפקיד ארתור לוקן. עוד בטלוויזיה שיחק בסדרה "Lame Ducks" בדמות חוקר פרטי, הופיע בפרק בסדרה "The Bill" בתפקיד נווד שתוי הלבוש בדמות אלף. בסדרה הקומית "Pond Life" גילם את לן פונד, אביה של הגיבורה דולי פונד (בגילומה של שרה אן קנדי). בסדרה "רגל אחת בקבר" בכיכובו של ריצ'רד וילסון הופיע מרפי בתפקיד מר פוסקט. בסדרת הטלוויזיה לילדים "Wizadora" שיחק בדמות חנווני בשם סטן. ב-2010 השתתף מרפי בפרק "The Thieving Mistake" בסדרה "הנוכלים". הוא השתתף בתוכניות קומיות רבות בהן "המופע של קתרין טייט", "This is Jinsy" ו"בנידורם". מרפי הופיע בתפקיד מוריס בשלושת פרקי הקומדיה "The Booze Cruise" של רשת ITV. ב-2011 עד 2013 שיחק בתפקיד פרנק דובסון בסדרה הקומית "בית הקפה".

 רדיו 
מאוקטובר 1987 עד יולי 1991 שיחק מרפי בתפקיד ארנסט בונד בסדרת הדרמה "Citizens" ברדיו 4 של ה-BBC.

 חיים אישיים 
ב-1957 התחתן מרפי עם קרול מ. גיבסון, ממנה התגרש. אשתו השנייה היא השחקנית לינדה ריגן. נכדו, המחזאי מרטין מרפי, כתב את המחזה "Manor" שהוצג בתיאטרון טריסטן בייטס בקובנט גרדן בשנת 2010.

מרפי נפטר ב-2 בפברואר 2025, בגיל 92 לאחר שחלה בסרטן.

תפקידים בתיאטרון
 "סוויני טוד: הספר השטן מרחוב פליט" (כריסטופר בונד), תיאטרון רויאל סטרטפורד איסט, בתפקיד סוויני טוד, 1973
 "On Your Way, Riley" מאת אלן פלייטר, בתיאטרון המלכה, בתפקיד ארתור לוקן (Old Mother Riley), פברואר - מרץ 1983
 "When We Are Married" מאת ג'. ב. פריסטלי, בתיאטרון וייטהול, בתפקיד הרברט סופיט, 1986
 "Roll On Friday" מאת רוג'ר הול, תיאטרון ווטפורד פאלאס, בתפקיד ג'ים, אוקטובר 1989

פילמוגרפיה
 שנה שם שם באנגלית תפקיד הערות 1960 Probation Officer מקס פלטשר סדרת טלוויזיה (פרק אחד) 1961 הגומלים The Avengers הסלם בפרק "The Springers" The Interrogator קורפורל דוגרט סרט טלוויזיה 1962 Z Cars ברמן סדרת טלוויזיה (2 פרקים) 1963 ITV Television Playhouse בפרק "The Wedding Dress" Sparrows Can't Sing ג'ק The Plane Makers סורבו בפרק "Costigan's Rocket" 1965 Not So Much a Programme, More a Way of Life סדרת טלוויזיה A World of Comedy תפקידים שונים מיני-סדרה 1966 Drama 61-67 ניק בפרק "A Hero of Modern Industry" 1965–1966 Blackmail פלטשר / טלבוט סדרת טלוויזיה (2 פרקים) 1967 Baker's Half-Dozen קפטן סקלטון בפרק "The Guy Fawkes Night Massacre" 1968 סיפור אהבה Love Story אורח במסיבה בפרק "S for Sugar, A for Apple, M for Missing" Resurrection קרילטסוב מיני-סדרה 1969 Sez Les תפקידים שונים עונות 1–2 1970 The Misfit השיכור בפרק "On Protest" ITV Playhouse נהג בפרק "A Sound from the Sea" 1971 השדים The Devils אדם The Boy Friend פיטר 1972 The Ragman's Daughter אבא של טוני אבן הירח The Moonstone ספטימוס לוקר קאלאן Callan ריבס בפרק "None of Your Business" Alcock and Gander פלותרו בפרק "Soho Is Too Small" Dixon of Dock Green פרסי סינקלר בפרק "Ada" 1973 The Unpleasantness at the Bellona Club בלש מיני-סדרה All Star Comedy Carnival ג'ורג' רופר סרט טלוויזיה 1973–1976 Man About the House מר רופר סדרת טלוויזיה 1974 South Riding מר הוברד בפרק "In Sickness and in Health" Man About the House ג'ורג' רופר 1976 I'm Not Feeling Myself Tonight שרת The Plank נהג משאית סרט טלוויזיה קצר 1976–1979 ג'ורג' ומילדרד George & Mildred ג'ורג' סדרת טלוויזיה 1981 The Incredible Mr Tanner ארנסט טאנר בלאק ג'ק Black Jack ארצ'יבלד Theatre Box הוברט דיבל בפרק "Reasons to Be Cheerful" 1982 It's Your Move נהג סרט טלוויזיה קצר L for Lester לסטר סמול סדרת טלוויזיה 1984–1985 Lame Ducks אנסל 1985 On Your Way Riley ארתור לוקאן סרט טלוויזיה 1986 T-Bag Strikes Again קינג בפרק "Charlie Chuckles" Cinderella: The Shoe Must Go On אמנסיה סרט טלוויזיה 1987 All in Good Faith גרג ספרואט בפרק "The Patience of Job" 1992 Boon באסטר בפרק "Shot in the Dark" 1993 Wizadora סטן סדרת טלוויזיה 1994 רגל אחת בקבר One Foot in the Grave מר פוסקט 1995 Next of Kin איש מכירות סדרת טלוויזיה (פרק אחד) Paul Merton's Life of Comedy חבר של סבא סדרת טלוויזיה (2 פרקים) 1996 Delta Wave מרספל סדרת טלוויזיה מייק ואנג'לו Mike & Angelo מרווין ק. מרץ בפרק "An Actor's Life for Me" Pond Life לן בפרק "Glastonbury" 1997 Paul Merton in Galton and Simpson's... הדוד ארתור / אבא סדרת טלוויזיה (2 פרקים) החמישייה הסודית The Famous Five מר וו בפרק "Five Are Together Again" Western Lights: Laugh Until You Die ריקי צ'אפל סרט טלוויזיה 1998 ג'ונתן קריק Jonathan Creek קן ספיד בפרק "Mother Redcap" The Break-In הארי סרט קצר 1999 Mrs. Merton and Malcolm ארתור קפסטיק סדרת טלוויזיה Hilltop Hospital ד"ר אטיקוס בפרק "Gracey Greyshell's Last Day" The Bill דני האלף בפרק "When the Snow Lay Round About" 2000 Sunburn סיד דוסון סדרת טלוויזיה (פרק אחד) ממבו ג'מבו The Mumbo Jumbo מר טיפי 2003 The Booze Cruise מוריס סרט טלוויזיה 2003–2010 בערוב ימי היין Last of the Summer Wine אלווין סדרת טלוויזיה 2004 Monkey Trousers תפקידים שוניםסרט טלוויזיה 2005 Room 36 ג'ורג' רוברטס The Booze Cruise II: The Treasure Hunt מוריס סטרינגר סרט טלוויזיה 2005–2006 המופע של קתרין טייט The Catherine Tate Show נוויל 2006 The Booze Cruise III: The Scattering מוריס The Slammer אלן סדרת טלוויזיה (פרק אחד) 2010 הנוכלים Hustle לארי בפרק "The Thieving Mistake" Paul O'Grady Live אלווין סדרת טלוויזיה (פרק אחד) בנידורם Benidorm קלייב מיטשל ספיישל חג המולד 2011 White Van Man אלברט Grave Tales ארתור This Is Jinsy מלטי האריס בפרק "Kelpman" 2011–2013 בית הקפה The Cafe מר ג'ק דובסון סדרת טלוויזיה 2012 Run for Your Wife Allotment man 2013 Plebs ויקטור בפרק "Bananae" Man Down מר פילד-ויליאמס ספיישל חג המולד 2014 הולבי סיטי Holby City צ'ארלי אוונס בפרק "The Art of Losing" 2016 חדר מיון Casualty פרנק היינס בפרק "Hopelessly Addicted" After Hours שיכור סרט קצר

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1932
קטגוריה:אנגלים שנפטרו ב-2025